1.4 การประกอบธุรกิจของแต่ละสายผลิตภัณฑ์

ลักษณะผลิตภัณฑ์ 

ผลิตภัณฑ์หลักของบริษัทแยกเป็น 5 ประเภทตามลักษณะการใช้งาน ดังนี้

สีป้องกันสนิม (Protective Coating)

เป็นสีพิเศษทางด้านวิศวกรรมที่ใช้สำหรับทาโครงสร้างเหล็ก เพื่อป้องกันสนิม และทนทานต่อมลภาวะ
(อาทิ แสงแดด ไอน้ำเค็ม เป็นต้น) และสารเคมี รวมทั้งคงสภาพความสวยงามในอุตสาหกรรมหนัก
ให้มีอายุการใช้งานที่ยาวนาน ซึ่งโดยปกติหากจำแนกประเภทในเชิงวิศวกรรมแล้ว
สีป้องกันสนิมจะประกอบด้วย สีรองพื้น, สีชั้นกลาง และสีทับหน้า ซึ่งแต่ละชั้นจะทำหน้าที่
และให้คุณสมบัติที่แตกต่างกัน ดังนี้

  สีรองพื้น : ใช้ป้องกันสนิมเหล็ก และให้ความยึดเกาะที่ดีกับผิวเหล็ก อาทิ สี Inorganic Zinc
  Primer เป็นต้น

  สีชั้นกลาง : ใช้เสริมความแข็งแรงให้กับระบบสี อาทิ สีอีพ๊อกซี่ เป็นต้น

  สีทับหน้า : ใช้ป้องกันพื้นผิวเหล็กจากสภาวะแวดล้อมภายนอก (แสงแดด, ไอน้ำเค็ม, สารเคมี)
  อาทิ สีโพลียูเรเทน เป็นต้น

สีเคลือบไม้ (Timber Coating)

เป็นสีที่ใช้สำหรับเคลือบผิวไม้ให้เกิดความสวยงาม และคงทนต่อสภาพการใช้งานจริง
ซึ่งโดยทั่วไปมักใช้เคลือบหลายชั้นเพื่อให้ได้คุณสมบัติที่ต้องการ อาทิ ความเรียบเนียน เป็นเงา
ทนทานต่อสารเคมีที่มีในผลิตภัณฑ์ทำความสะอาด เป็นต้น

สีทาอาคาร (Decorative Paints)

เป็นสีที่ใช้สำหรับเคลือบอาคาร, บ้าน, โรงแรม และสำนักงานทั่วไป
เพื่อให้เกิดความสวยงามและทนทานจากสภาวการณ์ต่างๆ
ซึ่งโดยทั่วไปสีทาอาคารจะประกอบไปด้วยสีรองพื้นและสีทับหน้า
โดยสีบางชนิดจะมีคุณสมบัติยืดหยุ่นต่อพื้นผิว ป้องกันน้ำรั่วซึม ทนเชื้อราทั้งภายนอกและภายใน
และสามารถเช็ด/ล้างสิ่งสกปรกได้ง่าย
นอกจากนี้สีทาอาคารบางชนิดยังสามารถสะท้อนความร้อนเพื่อประหยัดพลังงาน
และเป็นสีที่ไร้กลิ่นที่ใช้ทาภายในโดยไม่สร้างอาการแพ้ให้แก่ผู้อยู่อาศัยด้วย

สีอุตสาหกรรม (Industrial Coating)

เป็นสีที่ใช้เป็นส่วนประกอบหนึ่งในการผลิตสินค้าอุตสาหกรรมของโรงงานอุตสาหกรรมต่างๆ
ซึ่งประเภทของสีอุตสาหกรรมจะมีความหลากหลายและแตกต่างออกไปตามความต้องการของอุตสาหกรรมนั้นๆ

ปัจจุบันบริษัทได้ดำเนินการจดทะเบียนลิขสิทธิ์ชื่อทางการค้าไว้จำนวนหนึ่ง
ซึ่งได้กระทำอย่างต่อเนื่องเมื่อประดิษฐ์ชื่อใหม่ หรือสินค้าใหม่ เพื่อป้องกันการเลียนแบบ

การตลาดและภาวการณ์แข่งขัน

1.  ภาวะอุตสาหกรรมและการแข่งขัน

    1.  ภาวะอุตสาหกรรม

“สี” จัดว่าเป็นผลิตภัณฑ์เคมีภัณฑ์ขั้นปลาย ซึ่งมีการนำไปใช้ในกลุ่มอุตสาหกรรมต่างๆ ดังนั้น
การวิเคราะห์อุตสาหกรรมและการเติบโตของอุตสาหกรรมสีนั้น ขึ้นอยู่กับอุตสาหกรรมอื่นๆ
ที่ใช้สีเป็นส่วนประกอบ อาทิ อุตสาหกรรมยานยนต์, อุตสาหกรรมก่อสร้าง, อุตสาหกรรมบรรจุภัณฑ์,
อุตสาหกรรมเครื่องใช้ไฟฟ้า และอุตสาหกรรมสิ่งพิมพ์ เป็นต้น
ซึ่งอุตสาหกรรมสีสามารถแบ่งออกตามลักษณะการใช้งานได้ 2 กลุ่มใหญ่ๆ คือ

1)  สีอุตสาหกรรม (Industrial Paint) อาทิ สีป้องกันสนิมสำหรับชิ้นส่วนรถยนต์,
    สีพ่นซ่อมรถยนต์, สีทาไม้, สีป้องกันสนิมคุณภาพสูง สีทาเรือ สีสำหรับงานสิ่งพิมพ์ เป็นต้น

2)  สีทาอาคาร (Decorative Paint) เป็นสีที่ใช้ในภาคอสังหาริมทรัพย์ และภาคครัวเรือน
    อาทิ สีน้ำพลาสติก สีน้ำมันหรือสีเคลือบเงา เป็นต้น

    1.  ภาวะการแข่งขัน

ภาวะการแข่งขันของตลาดสีในประเทศไทย สามารถวิเคราะห์จากภาวะอุตสาหกรรมต่างๆ
ที่เกี่ยวเนื่องกับผลิตภัณฑ์สี โดยเบื้องต้นสามารถแบ่งได้ดังนี้

ตลาดสีอุตสาหกรรม :

การเจริญเติบโตของสีประเภทนี้ขึ้นกับการลงทุนในภาคอุตสาหกรรม
ไม่ว่าจะเป็นการก่อสร้างโรงงานผลิตไฟฟ้าเอกชน (IPP) และโรงงานผลิตไฟฟ้าเอกชนรายย่อย
(SPP) โรงงานปิโตรเคมี และโรงงานสาธารณูปโภคขั้นพื้นฐานต่างๆ
กอปรกับการสนับสนุนจากภาครัฐบาลในส่วนของงบประมาณการใช้จ่ายของภาครัฐบาล
เพื่อการลงทุนในระบบสาธารณูปโภคต่างๆ

สำหรับการผลิตไฟฟ้าเอกชน การจัดทำแผนพัฒนากำลังผลิตไฟฟ้าของประเทศไทย
โดยค่าพยากรณ์ความต้องการพลังไฟฟ้าสูงสุดสุทธิ เมื่อสิ้นปี 2573 จะมีค่าประมาณ 52,256
เมกะวัตต์ เพิ่มขึ้นจากปี 2554 เฉลี่ยปีละ 1,483 เมกะวัตต์ หรือเพิ่มขึ้นเฉลี่ยร้อยละ 4.16 ต่อปี
ในส่วนของพลังงานไฟฟ้าเมื่อสิ้นปี 2573 มีค่าประมาณ 346,767 ล้านหน่วย เพิ่มขึ้นจากปี 2554
เฉลี่ยปีละ 9,793 ล้านหน่วย หรือเพิ่มขึ้นเฉลี่ยร้อยละ 4.13 ต่อปี (ที่มา :
สำนักงงานนโยบายและพลังงาน กระทรวงพลังงาน)

แนวโน้มการขยายตัวของอุตสาหกรรมปิโตรเคมีไทยทั้งปี 2555
คาดว่าอัตราการขยายตัวจะค่อนข้างทรงตัวเมื่อเทียบกับปี 2554
ทั้งนี้ปัจจัยสำคัญน่าจะมาจากภาวะเศรษฐกิจในประเทศ
และต่างประเทศที่เป็นตลาดส่งออกหลักของไทย ได้แก่ ประเทศจีน และประเทศญี่ปุ่น
มีอัตราการขยายตัวที่ทรงตัว
จึงส่งผลให้การส่งออกและนำเข้าของผลิตภัณฑ์ปิโตรเคมีไทยมีอัตราการขยายตัวที่ต่ำตามไปด้วย
อย่างไรก็ตามภาคอุตสาหกรรมปิโตรเคมีของไทยมีแผนสร้างโรงงานผลิตพอลิเมทิลเมทาคริเลต
(PMMA) คาดว่าจะเปิดดำเนินการในปี 2558 รวมถึงมีแผนสร้างแครกเกอร์ระดับโลกอีก 2 หน่วย
ในทวีปเอเชียใช้แนฟธาและก๊าซเป็นวัตถุดิบตั้งต้น
รวมถึงมีแผนสร้างโรงงานผลิตภัณฑ์ต่อเนื่องขั้นปลายขณะนี้อยู่ระหว่างการเจรจากับบริษัทที่จะเข้ามาร่วมธุรกิจ
คาดว่าจะเปิดดำเนินการในอีก 2-3 ปีข้างหน้า นอกจากนี้ในเดือนพฤษภาคม 2555 โรงงานผลิต
PET ที่จังหวัดลพบุรี
ได้กลับมาดำเนินการอีกครั้งหลังจากต้องปิดยาวเนื่องจากเหตุอุทกภัยตั้งแต่ปลายเดือนกันยายน 2554
(ที่มา : สำนักงานเศรษฐกิจการเกษตร)

ตลาดสีทาอาคาร :

ธุรกิจสีทาอาคารเป็นธุรกิจที่ขยายตัวตามการเติบโตของธุรกิจอสังหาริมทรัพย์
และธุรกิจก่อสร้างเป็นสำคัญไม่ว่าจะเป็นบ้านจัดสรร, คอนโดมิเนียม, อาคารสำนักงาน,
โรงงานอุตสาหกรรม รวมทั้งงานก่อสร้างและงานซ่อมแซม สำหรับภาพแนวโน้มธุรกิจก่อสร้างในปี
2555 นี้ต้องยอมรับว่าน่าจะมีการเปลี่ยนแปลงบทบาทของผู้เล่น
และกลยุทธ์ทางธุรกิจไปค่อนข้างมากสืบเนื่องจากเหตุการณ์น้ำท่วม
ที่ส่งผลให้หลายฝ่ายต้องลำดับความสำคัญของงานก่อสร้างใหม่และมีผลทำให้งานก่อสร้างที่เกี่ยวโยงกับปัญหาน้ำท่วม
กลายเป็นจุดสนใจสำหรับงานก่อสร้างเกือบทุกประเภท ทั้งในโครงการภาครัฐและเอกชน
ขณะที่การเลือกทำเลที่ตั้งของโครงการก่อสร้างกลับมาเป็นประเด็นสำคัญในการตัดสินใจทางธุรกิจ
นอกจากนี้ยังมีส่วนของนโยบายการปรับขึ้นค่าจ้างแรงงานขั้นต่ำทั่วประเทศที่จะมีผลส่งต่อไปยังต้นทุนทางธุรกิจที่ผู้ประกอบการต้องแบกรับ
ซึ่งศูนย์วิจัยกสิกรไทยได้วิเคราะห์ 3 ปัจจัยหลักที่น่าจะเป็นตัวกำหนดทิศทางของธุรกิจ ดังนี้

1)  โครงการภาครัฐปี 2555 จะพลิกกลับมาเป็นแรงส่งสำคัญให้กับธุรกิจก่อสร้าง ในปี 2555
    นี้คาดว่าคงจะเห็นโครงการภาครัฐทยอยออกมามากขึ้น
    สอดรับกับความพยายามของภาครัฐในการที่จะเร่งกระตุ้นการใช้จ่ายของประชาชน
    พัฒนาระบบโครงสร้างพื้นฐาน และพัฒนาฟื้นฟูประเทศสืบเนื่องจากอุทกภัยน้ำท่วม
    ซึ่งในปีนี้รัฐบาลได้กำหนดงบประมาณประจำปีไว้ที่ประมาณ 2,380,000 ล้านบาท
    หรือคิดเป็นร้อยละ 20.2 ของจีดีพีขณะเดียวกันในปี 2555
    นี้รัฐบาลชุดปัจจุบันก็ได้ให้ความสำคัญกับการลงทุนมากขึ้นกว่าปีที่ผ่านมา โดยภายใต้งบประมาณปี
    2555 รัฐบาลได้ขยายวงเงินลงทุน เพิ่มขึ้นเป็นพิเศษอยู่ที่ระดับ 423,387 ล้านบาท
    สูงกว่างบลงทุนในปี 2554 ร้อยละ 19.1 หรือคิดเป็นสัดส่วนร้อยละ 17.1
    ของงบประมาณรวม เพื่อเป็นงบในส่วนของการลงทุนโครงสร้างพื้นฐาน
    และการก่อสร้างเพื่อการบริหารจัดการอุทกภัยน้ำท่วมที่เป็นรูปธรรม

ทั้งนี้ ศูนย์วิจัยกสิกรไทยประเมินว่าเม็ดเงินดังกล่าวน่าจะสร้างอานิสงส์ต่อธุรกิจก่อสร้างผ่านนโยบาย
3 กลุ่ม ได้แก่ 1) นโยบายด้านการลงทุนในระบบโครงสร้างพื้นฐานของภาครัฐ 2)
นโยบายด้านการเยียวยาและฟื้นฟูผลกระทบจากอุทกภัย และ3) โครงการพัฒนากลุ่มจังหวัดต่างๆ
โดยนโยบายทั้ง 3 กลุ่มข้างต้นนี้จะมีส่วนหนุนความคึกคักให้กับธุรกิจก่อสร้างในปี 2555

ประมาณการเม็ดเงินจากโครงการภาครัฐที่จะสร้างอานิสงส์ต่อธุรกิจก่อสร้างปี 2555

[]

2)  โครงการภาคเอกชนมุ่งเน้นความพร้อมด้านการป้องกันภัยพิบัติขณะที่ผู้ประกอบการบางส่วนรุกธุรกิจต่างจังหวัด
    ไม่เพียงแต่ส่วนของการก่อสร้างภาครัฐเท่านั้น
    การก่อสร้างในภาคเอกชนก็มีแนวโน้มที่ปรับเปลี่ยนไปเช่นเดียวกัน
    สืบเนื่องจากเหตุการณ์น้ำท่วมนิคมอุตสาหกรรมในบริเวณที่ลุ่มภาคกลาง
    ส่งผลเสียหายต่อเนื่องยังสายการผลิตของสินค้าหลากหลายประเภทโดยเฉพาะสินค้าในกลุ่มอิเล็กทรอนิกส์และยานยนต์
    สภาอุตสาหกรรมจึงได้มีแผนร่วมมือระหว่างกลุ่มธุรกิจเอกชนด้วยกันในการที่จะริเริ่มโครงการก่อสร้างคันกันน้ำล้อมรอบพื้นที่อุตสาหกรรม
    6 แห่งในจังหวัดพระนครศรีอยุธยาและจังหวัดปทุมธานี ได้แก่ นิคมอุตสาหกรรมบางปะอิน,
    นิคมอุตสาหกรรมสหรัตนนคร, นิคมอุตสาหกรรมไฮเทค, สวนอุตสาหกรรมโรจนะ,
    สวนอุตสาหกรรมนวนคร และสวนอุตสาหกรรมบางกระดี
    โดยรวมแล้วศูนย์วิจัยกสิกรไทยคาดว่าการซ่อมแซมปรับปรุงนิคมอุตสาหกรรมที่ได้รับผลกระทบนี้น่าจะใช้วงเงินในการก่อสร้างประมาณ
    4,500 - 5,500 ล้านบาท

นอกจากนี้ ผู้ประกอบธุรกิจภาคเอกชนบางรายมีแผนที่จะพัฒนาโครงการพาณิชยกรรม
เพื่อครอบคลุมกลุ่มกำลังซื้อกลุ่มใหม่ด้วยการขยายสาขาไปยังหัวเมืองใหญ่
และหัวเมืองระดับรองที่มีแนวโน้มเติบโตเป็นชุมชนหัวเมือง เช่น สุราษฎร์ธานี, เชียงใหม่,
อุดรธานี, สกลนคร, หนองคาย, นครพนม, มุกดาหาร, กาฬสินธุ์ เป็นต้น
แม้กระทั่งกลุ่มเป้าหมายใน 4 จังหวัดชายแดนภาคใต้ เช่น ปัตตานี เป็นต้น

ในขณะเดียวกัน
ผู้ประกอบการธุรกิจอสังหาริมทรัพย์รายใหญ่จะใช้ช่วงจังหวะเวลาที่โครงการบ้านแนวราบ
และที่อยู่อาศัยในกรุงเทพฯ
เริ่มอิ่มตัวจากความกังวลของผู้ซื้อบ้านแนวราบท่ามกลางความเสี่ยงต่ออุทกภัยในอนาคตยังไม่คลี่คลาย
หันไปขยายโครงการอสังหาริมทรัพย์ทั้งแนวสูงและแนวราบในหัวเมืองต่างจังหวัดที่ยังมีความต้องกา
รและเป็นแหล่งอุปสงค์ที่สำคัญ เช่น เชียงใหม่, หาดใหญ่, นครราชสีมา และชลบุรี
ทั้งนี้ศูนย์วิจัยกสิกรไทยได้รวบรวมแผนขยายกิจการของกลุ่มค้าปลีก พาณิชย์ โรงแรม
และที่อยู่อาศัยในต่างจังหวัด
โดยรวมแล้วคาดว่าจะมีมูลค่าการลงทุนเบื้องต้นสำหรับโครงการที่จะเริ่มก่อสร้างในปี 2555-2557
ในกรอบ 97,180-102,080 ล้านบาท
ดังรายละเอียดแสดงในตารางขณะที่การก่อสร้างภาคเอกชนโดยรวมของปี 2555 จะอยู่ในกรอบ
475,000- 481,000 ล้านบาท (เพิ่มขึ้นร้อยละ 8.5-9.6 จากปี2554)

สรุปโครงการพาณิชยกรรมของภาคเอกชนที่น่าจะเริ่มก่อสร้างในปี 2555-2557 (ล้านบาท)

[]

3)  ต้นทุนการก่อสร้างมีแนวโน้มปรับตัวขึ้น ถึงแม้ว่าภาครัฐมีการจับจ่ายใช้สอยที่เพิ่มมากขึ้น
    ประกอบกับความเคลื่อนไหวของภาคเอกชนบางส่วนมีความจำเป็นต้องเร่งฟื้นฟูกิจการที่ได้รับผลกระทบจากอุทกภัย
    ขณะที่บางส่วนปรับกลยุทธ์การดำเนินธุรกิจที่กระจายความเสี่ยงไปสู่พื้นที่อื่นในภูมิภาค
    จะส่งผลต่อปริมาณการก่อสร้างทั้งจากภาครัฐและภาคเอกชนที่ปรับเพิ่มขึ้นอย่างมีนัยสำคัญ
    และน่าจะช่วยส่งเสริมปริมาณงานของธุรกิจวัสดุก่อสร้างและรับเหมาก่อสร้าง (Sub
    Contractor)
    ได้แต่ทั้งนี้ศูนย์วิจัยกสิกรไทยมองว่าทิศทางของธุรกิจก่อสร้างคงจะไม่ได้ราบรื่นเสียทีเดียว
    ด้วยระดับต้นทุนการก่อสร้างที่ปรับตัวขึ้นรอบด้าน ทั้งจากวัสดุก่อสร้างต่างๆ เช่น กระเบื้องปูพื้น
    อุปกรณ์ห้องน้ำ เฟอร์นิเจอร์รวมทั้งวัสดุก่อสร้างประเภทโครงสร้าง เช่น
    ไม้และเหล็กที่ปรับตัวสูงไปแล้วในระยะก่อนหน้า
    และแรงกดดันด้านต้นทุนจากค่าจ้างแรงงานที่ปรับตัวสูงขึ้นจากนโยบายของรัฐบาล
    พร้อมกับปัญหาการขาดแคลนแรงงาน โดยเฉพาะช่างฝีมือที่มีจำนวนจำกัด
    สืบเนื่องจากแรงงานบางส่วนเคลื่อนย้ายเข้าสู่ภาคเกษตร
    ซึ่งถึงแม้ว่าผู้ประกอบการบางกลุ่มได้หาทางออกด้วยการใช้แรงงานต่างด้าว
    แต่ก็ยังพบปัญหาในทางปฏิบัติเนื่องจากไม่สามารถเคลื่อนย้ายแรงงานต่างด้าวไปรับงานจังหวัดอื่นหรือพื้นที่อื่นได้
    ปัจจัยเหล่านี้ต่างเป็นอุปสรรคต่อการบริหารจัดการต้นทุนการดำเนินธุรกิจโดยรวม
    ซึ่งศูนย์วิจัยกสิกรไทยได้ประเมินว่าระดับราคาของปัจจัยการผลิตต่างๆนี้
    น่าจะส่งผลต่อการปรับเพิ่มของต้นทุนของธุรกิจก่อสร้างในอัตราร้อยละ 5.0-6.0

การเติบโตของธุรกิจก่อสร้างในปี 2555 นี้น่าจะยังเป็นไปในทิศทางบวก ส่วนหนึ่งมาจากฐานในปี
2554 ซึ่งอยู่ในระดับค่อนข้างต่ำ
และด้วยอานิสงส์จากโครงการภาครัฐที่น่าจะมีส่วนช่วยกระตุ้นธุรกิจก่อสร้างให้เดินหน้าต่อไปได้
ขณะที่การก่อสร้างภาคเอกชนแม้จะไม่วิ่งแรงเท่าเดิมแต่ก็ยังไม่ถึงกับซบเซาเสียทีเดียว

นอกจากนี้เมื่อพิจารณาควบคู่กับปัจจัยแวดล้อมอื่นๆ เช่น
กระแสความนิยมของการลงทุนในโรงงานผลิตไฟฟ้าขนาดเล็ก (SPP) และกลุ่มพลังงานทดแทน
ซึ่งยังจะเติบโตตามความต้องการและสนับสนุนของภาครัฐ
อีกทั้งกิจกรรมทางธุรกิจที่อาจจะมาพร้อมกับการเปิดประเทศเข้าสู่ AEC
น่าจะยังสามารถหนุนให้มูลค่าการลงทุนด้านก่อสร้างโดยรวมในปี 2555 (ราคาปีปัจจุบัน)
เพิ่มขึ้นไปได้อีกประมาณร้อยละ 12.2-13.5 จากปีก่อน มาอยู่ที่ประมาณ 923,000-934,000
ล้านบาท ขณะที่การก่อสร้าง ณ ราคาคงที่ (ซึ่งเป็นเครื่องชี้ที่สะท้อนปริมาณงานก่อสร้าง)
อาจมีอัตราการขยายตัวประมาณร้อยละ 6.9-8.1
โดยเป็นผลจากการก่อสร้างภาครัฐที่อาจขยายตัวร้อยละ 10.6-11.9 (ราคาคงที่)
จากอานิสงส์ของนโยบายก่อสร้างโครงการใหญ่
และโครงการบูรณะและซ่อมแซมโครงสร้างที่ได้รับผลกระทบจากอุทกภัย
ขณะที่ปริมาณการก่อสร้างภาคเอกชนอาจขยายตัวที่ร้อยละ 2.5-3.7 (ราคาคงที่)
จากผลกระทบด้านต้นทุนที่ปรับตัวสูงขึ้นโดยเฉพาะในส่วนของค่าจ้างแรงงาน

อย่างไรก็ตาม การขยายตัวของการก่อสร้างในปี 2555 นั้น
มีแรงกระตุ้นมาจากงานก่อสร้างที่เกี่ยวข้องกับปัญหาน้ำท่วม ซึ่งหากไม่รวมงานก่อสร้างดังกล่าวแล้ว
กิจกรรมการก่อสร้างรวมอาจหดตัวจากปีก่อนประมาณร้อยละ 0.5 ถึงร้อยละ 3.1
หรือมีมูลค่าประมาณ 797,000-819,000 ล้านบาท
เนื่องจากการลงทุนในโครงการใหม่มีแนวโน้มชะลอหรือเลื่อนออกไป

ประมาณการแนวโน้มธุรกิจก่อสร้างและวัสดุก่อสร้าง

[]

อุตสาหกรรมไม้และเครื่องเรือน :

ความต้องการผลิตภัณฑ์ไม้และเครื่องเรือน ในตลาดสหรัฐอเมริกา และตลาดสหภาพยุโรป
ลดลงอย่างต่อเนื่อง จากปัญัญหาเศรษฐกิจโลก และปัญัหาวิกฤตการเงินที่เกิดขึ้นในสหภาพยุโรป

การผลิต การผลิตเครื่องเรือนทำด้วยไม้
เพิ่มขึ้นเพื่อรองรับตลาดการปรับเปลี่ยนเครื่องเรือนใหม่เพื่อทดแทนของเดิมที่เสียหายจากน้ำท่วม
โดยไตรมาส 2 ปี 2555 การผลิตเครื่องเรือนทำด้วยไม้ มีปริมาณ 2.17 ล้านชิ้น
เมื่อเทียบกับไตรมาสก่อน และเทียบกับช่วงเดียวกันของปีก่อน เพิ่มขึ้นร้อยละ 1.40 และ 9.05
ตามลำดับ สำหรับการผลิตเครื่องเรือนทำด้วยไม้ ในช่วงครึ่งแรกของปี 2555 มีปริมาณ 4.31
ล้านชิ้น เมื่อเทียบกับช่วงเดียวกันของปีก่อน เพิ่มขึ้นร้อยละ 1.65

การจำหน่ายในประเทศ การจำหน่ายเครื่องเรือนทำด้วยไม้
ยังไม่สามารถเติบโตจากความต้องการปรับเปลี่ยนเครื่องเรือนใหม่ได้
เนื่องจากเศรษฐกิจของประเทศยังฟื้นตัวได้ไม่มากนัก
ผู้บริโภคยังขาดความเชื่อมั่นและระมัดระวังการใช้จ่าย โดยไตรมาส 2 ปี 2555
การจำหน่ายเครื่องเรือนทำด้วยไม้ มีปริมาณ 0.89 ล้านชิ้น เมื่อเทียบกับไตรมาสก่อน
และเทียบกับช่วงเดียวกันของปีก่อน ลดลงร้อยละ 3.26 และ 6.32 ตามลำดับ
สำหรับการจำหน่ายเครื่องเรือนทำด้วยไม้ ในช่วงครึ่งแรกของปี 2555 มีปริมาณ 1.81 ล้านชิ้น
เมื่อเทียบกับช่วงเดียวกันของปีก่อน ลดลงร้อยละ 4.74

สรุปแนวโน้ม การผลิตและจำหน่ายเครื่องเรือนทำด้วยไม้ ไตรมาส 3 ปี 2555
มีแนวโน้มลดลงเนื่องจาก ปัญหาวัตถุดิบไม้ยางพาราที่ยังขาดแคลนและมีราคาสูงขึ้น
รวมทั้งต้นทุนการผลิตอื่นที่เพิ่มขึ้น นอกจากนี้ การผลิตเพื่อการส่งออกมีแนวโน้มลดลงอย่างต่อเนื่อง
จึงส่งผลให้การผลิตและจำหน่ายเครื่องเรือนทำด้วยไม้ไม่สามารถเติบโตได้

การส่งออกผลิตภัณฑ์ไม้และเครื่องเรือน ไตรมาส 3 ปี 2555 มีแนวโน้มลดลงเนื่องจาก
ตลาดหลักของไทย ได้แก่ สหรัฐอเมริกา และสหภาพยุโรป
มีความต้องการไม้และเครื่องเรือนของไทย ลดลงอย่างต่อเนื่อง อย่างไรก็ตาม
การหาตลาดใหม่ในแถบเอเชียที่มีกำลังซื้อสูง เช่น จีน ญี่ปุ่น อินเดีย สหรัฐอาหรับเอมิเรตส์
และประเทศในกลุ่มอาเซียน เพื่อทดแทนตลาดเดิม อาจทำให้การส่งออกขยายตัวเพิ่มขึ้นได้
สำหรับการนำเข้าไม้และเครื่องเรือน ไตรมาส 3 ปี 2555
มีแนวโน้มเพิ่มขึ้นจากการนำเข้าวัตถุดิบไม้ที่ใช้ในการผลิตเครื่องเรือนเป็นสำคัญ

(ที่มา : สำนักงานเศรษฐกิจอุตสาหกรรม กระทรวงอุตสาหกรรม)

ตารางแสดงบริษัทคู่แข่งในตลาดสีแต่ละประเภท

+----------------------------+-----------------------------------------+
| ประเภทผลิตภัณฑ์               | ผู้ผลิต/จำหน่าย                             |
+----------------------------+-----------------------------------------+
| 1. สีป้องกันสนิม (Protective   | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
+----------------------------+-----------------------------------------+
| 2. สีทาอาคาร (Decorative    | 1. บริษัท ทีโอเอเพ้นท์ (ประเทศไทย) จำกัด      |
| Paints)                    |                                         |
|                            | 2. บริษัท อั๊กโซ่ โนเบล เพ้นท์ (ประเทศไทย)     |
|                            | จำกัด                                    |
|                            |                                         |
|                            | 3. บริษัท นิปปอนเพ้นท์ (ประเทศไทย) จำกัด      |
+----------------------------+-----------------------------------------+
| 3. สีทาไม้ (Timber Coating)  | 1.  บริษัท ไทยโดโน เจน-เจน จำกัด           |
|                            |                                         |
|                            | 2.  บริษัท แอ็กโซ่ โนเบิล จำกัด               |
|                            |                                         |
|                            | 3.  บริษัท วี.เอส.วี อิมปอร์ต เอ็กซ์ปอร์ต จำกัด   |
+----------------------------+-----------------------------------------+
| 4. สีอุตสาหกรรม (Industrial  | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอเพ้นท์ (ประเทศไทย) จำกัด     |
|                            |                                         |
|                            | 3.  บริษัท สีไทยกันไซเพ้นท์ จำกัด              |
|                            |                                         |
|                            | 4.  บริษัท นิปปอนเพ้นท์ (ประเทศไทย) จำกัด     |
+----------------------------+-----------------------------------------+

1.  การตลาด

 กลยุทธ์การแข่งขัน

1.  กลยุทธ์ด้านสินค้าหรือผลิตภัณฑ์ (Product)

บริษัทให้ความสำคัญกับการพัฒนาคุณภาพผลิตภัณฑ์อย่างต่อเนื่อง
กอปรกับการให้ความสำคัญกับการพัฒนาผลิตภัณฑ์ให้มีความหลากหลายด้วยการใช้เทคโนโลยีการผลิตที่ทันสมัย
ควบคู่ไปกับความชำนาญของบุคลากรบริษัทที่มีอยู่ นอกจากนี้
บริษัทยังเน้นการให้คำแนะนำและ/หรือบริการหลังการขายแก่ลูกค้า
ซึ่งถือเป็นนโยบายที่ผู้บริหารบริษัทให้ความสำคัญเป็นอย่างยิ่ง

2.  กลยุทธ์ด้านราคา (Price)

บริษัทเน้นการกำหนดราคาในระดับที่ใกล้เคียงหรือสูงกว่าคู่แข่งขันเล็กน้อย
ตามประเภทและคุณภาพของสินค้า
ซึ่งการกำหนดราคาสินค้าของบริษัทที่สูงกว่าคู่แข่งเป็นผลมาจากสินค้าของบริษัทเป็นสินค้าที่ได้มาตรฐานและมีคุณภาพสูง
กอปรกับความสามารถในการผลิตสินค้าที่สอดคล้องกับความต้องการที่หลากหลายของลูกค้า

3.  กลยุทธ์ด้านการจำหน่าย และช่องทางการจัดจำหน่าย (Place)

ในการจำหน่ายผลิตภัณฑ์สีของบริษัทสามารถแบ่งได้เป็น 2 รูปแบบคือ

3.1) การจำหน่ายโดยวิธีขายตรง (Direct Sale) :
ส่วนใหญ่เป็นการจำหน่ายผลิตภัณฑ์สีที่ใช้ในอุตสาหกรรมเฟอร์นิเจอร์ส่งออก
ซึ่งพนักงานขายแต่ละคนจะทำหน้าที่ในการจัดหาช่องทางการตลาด
โดยให้คำแนะนำและคำปรึกษาในเบื้องต้นเกี่ยวกับการใช้สีให้สามารถตอบสนองวัตถุประสงค์ในการใช้งานของลูกค้าได้อย่างมีประสิทธิภาพ

3.2) การจำหน่ายผลิตภัณฑ์สีผ่านผู้รับเหมา : ผู้รับเหมาในที่นี้
หมายถึงผู้รับเหมาก่อสร้างที่ได้รับงานประมูลการก่อสร้างงานโครงสร้างเหล็กจากบริษัทเจ้าของโครงการ
โดยโครงการดังกล่าว เมื่อผู้รับเหมาประมูลงานได้แล้ว
ผู้รับเหมาจะเป็นผู้เลือกวัสดุที่นำมาใช้ในการก่อสร้างจากทะเบียนรายชื่อผู้จัดจำหน่าย (Vendor
List) ที่มีอยู่
ซึ่งผลิตภัณฑ์สีของบริษัทได้รับอนุญาตให้ขึ้นทะเบียนอยู่ในรายชื่อที่ได้รับการรับรองด้านคุณสมบัติและคุณภาพของบริษัทขนาดใหญ่หลายแห่ง
ซึ่งตลอดระยะเวลาในการดำเนินธุรกิจของบริษัทที่ได้สร้างความเชื่อถือด้านคุณภาพของผลิตภัณฑ์สีมาเป็นระยะเวลานานกว่า
25 ปี
ทำให้ผลิตภัณฑ์สีของบริษัทเป็นที่รู้จักและเป็นที่ยอมรับของวงการผู้ใช้สีคุณภาพสูงในภาคอุตสาหกรรมต่างๆ
เป็นอย่างดี

4.  กลยุทธ์ด้านการส่งเสริมการขาย (Promotion)

บริษัทให้ความสำคัญกับการโฆษณาประชาสัมพันธ์สินค้าของบริษัทให้เข้าถึงกลุ่มลูกค้าเป้าหมายโดยตรง
ควบคู่ไปกับการให้ความสำคัญกับการให้บริการหลังการขาย
รวมถึงการจัดส่งสินค้าให้กับลูกค้าอย่างรวดเร็วตามความต้องการ และการพยายามเก็บสต๊อกสินค้า
เพื่อให้ลูกค้าที่มีสายงานการผลิตอย่างต่อเนื่องมั่นใจได้ว่าจะมีสินค้าใช้จนเสร็จงาน
นอกจากนี้บริษัทยังให้บริการอบรมเพื่อเพิ่มพูนความรู้ความเข้าใจเกี่ยวกับการใช้สีให้กับบุคลากรของลูกค้า
เพื่อให้เกิดความรู้ทางด้านการใช้สีอย่างแท้จริง รวมถึงฝึกทักษะการใช้สีที่ถูกต้อง
เพื่อเพิ่มความรู้และถือเป็นการสร้างความสัมพันธ์และการมีส่วนร่วมระหว่างลูกค้าและบริษัท

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทได้แก่กลุ่มผู้ประกอบการในอุตสาหกรรมที่เกี่ยวข้องกับพลังงานและการก่อสร้างงานโครงเหล็กต่างๆ
อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทยเพื่อป้องกันสนิมเหล็ก โดยลูกค้ากลุ่มเป้าหมายรองลงมาได้แก่
กลุ่มผู้ประกอบการที่ดำเนินธุรกิจส่งออกเฟอร์นิเจอร์ ธุรกิจอสังหาริมทรัพย์
โดยบริษัทไม่มีการพึ่งพิงการจำหน่ายสินค้ากับลูกค้ารายใดรายหนึ่งเกินกว่าร้อยละ 30
ของยอดจำหน่ายรวม

การจัดหาผลิตภัณฑ์

ปัจจุบันบริษัทมีกำลังการผลิตรวมทั้งสิ้นประมาณ 5,250,000 ลิตร/ปี
โดยบริษัทมีอัตราการใช้กำลังการผลิต (Utilization Rate) ประมาณร้อยละ 65
ของกำลังการผลิตรวม
ทั้งนี้ขึ้นอยู่กับความยากง่ายและรายละเอียดการผลิตในแต่ละช่วงเวลาที่เกิดจากความต้องการสั่งซื้อของลูกค้า
ทั้งนี้ บริษัทไม่ได้มีการพึ่งพิงการจัดซื้อวัตถุดิบจากผู้จัดจำหน่ายวัตถุดิบรายใดรายหนึ่งเกินกว่าร้อยละ
30 ของมูลค่าการจัดซื้อทั้งหมดของบริษัท

วัตถุดิบหลักที่ใช้ในการผลิตสินค้ามี 4 ประเภท คือ

1.  สารเรซิน (Resin) : เป็นสารเคมีที่เป็นตัวกำหนดคุณลักษณะของสี อาทิ ความแข็ง
    ความทนทานต่อน้ำ และสภาพภูมิอากาศ เป็นต้น

2.  ตัวให้สี (Pigment) :
    เป็นสารเคมีที่ทำให้เกิดสีสันตามความต้องการและตามสูตรที่กำหนดโดยตัวให้สี หรือ Pigment
    มีทั้งแบบที่เป็นผงและของเหลว

3.  ตัวทำละลาย (Solvent) : มีคุณสมบัติช่วยละลายส่วนผสมของวัตถุดิบให้เข้าเป็นเนื้อเดียวกัน
    และลดความหนืดเพื่อทำให้สามารถใช้งานได้ง่าย

4.  ตัวเติมคุณสมบัติ (Additive) :
    เป็นสารเคมีที่ใช้เพื่อเพิ่มเติมคุณสมบัติพิเศษบางประการของสีแต่ละชนิด อาทิ ลดการเป็นฟอง
    ป้องกันรังสีอัลตร้าไวโอเลต ป้องกันเชื้อรา เป็นต้น

ทั้งนี้ การผลิตสีแต่ละชนิดจะมีขั้นตอนการผลิตที่คล้ายคลึงกัน แต่ส่วนผสม สูตรการผลิตสี
และการตรวจสอบคุณภาพจะมีความแตกต่างกันในรายละเอียดตามคุณสมบัติของสีแต่ละประเภท

สัญญาสำคัญที่เกี่ยวข้องในการดำเนินธุรกิจ

1.  สัญญาระหว่างบริษัทกับ PPG

1. สัญญาสั่งผลิตสีป้องกันสนิม (Special Manufacturing Agreement)
และสัญญาให้เป็นผู้แทนจำหน่ายสีป้องกันสนิมในประเทศไทย (Distributor Agreement)

1.1 สัญญาสั่งผลิตและจำหน่ายสินค้าให้กับ PPG

+----------+---+--------------------------------------------------------+
| ว        | : | วันที่ 24 พฤศจิกายน 2553                                   |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | PPG Coating (Thailand) Co.,Ltd. (“PPG”) กับ             |
|          |   |                                                        |
|          |   | บริษัท ไดเมท (สยาม) จำกัด (มหาชน) (“บริษัท”)                |
+----------+---+--------------------------------------------------------+
| ภาระหน้าท | : | -   PPG ต้องแจ้งปริมาณความต้องการซื้อสินค้าในแต่ละปีกับบริษัท โดย   |
| ี่ของคู่สัญญา |   |     PPG สงวนสิทธิ์ที่จะลดปริมาณการรับซื้อสินค้าจากบริษัทได้          |
|          |   |                                                        |
|          |   | -   บริษัทต้องทำการผลิต และจัดส่งสินค้าให้ได้ปริมาณตามที่ PPG       |
|          |   |     ต้องการภายใน 14 วันนับจากวันที่ PPG สั่งผลิต                |
+----------+---+--------------------------------------------------------+
| ระยะ     | : | 3 ปี นับจากวันที่ลงนามสัญญา (ตั้งแต่วันที่ 24 พฤศจิกายน 2553 ถึงวันที่  |
| เวลาผูกพัน |   | 31 ธันวาคม 2556)                                        |
+----------+---+--------------------------------------------------------+
| เง       | : | PPG จะชำระเงินค่าผลิตสินค้าให้กับบริษัท                         |
| ื่อนไขการช |   | ตามประเภทและราคาสินค้าที่ได้ตกลงกันไว้ โดย PPG                |
| ำระค่าผลิต |   | ต้องชำระค่าผลิตสินค้าให้บริษัทภายใน 30 วัน                      |
|          |   | นับจากวันที่ที่ระบุในใบส่งสินค้า (Invoice)                       |
+----------+---+--------------------------------------------------------+

1.2 สัญญาให้เป็นผู้แทนจำหน่ายสินค้าให้กับ PPG

+----------+---+--------------------------------------------------------+
| ว        | : | วันที่ 24 พฤศจิกายน 2553                                   |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | PPG Coating (Thailand) Co.,Ltd. (“PPG”) กับ             |
|          |   |                                                        |
|          |   | บริษัท ไดเมท (สยาม) จำกัด (มหาชน) (“บริษัท”)                |
+----------+---+--------------------------------------------------------+
| ภาระหน้าท | : | -   PPG เป็นเจ้าของตราสินค้า                               |
| ี่ของคู่สัญญา |   |     และผลิตภัณฑ์ที่บริษัทเป็นผู้ดำเนินการจำหน่ายให้กับ PPG           |
|          |   |     ตามประเภทสินค้าและราคาที่ระบุในสัญญา                     |
|          |   |                                                        |
|          |   | -   บริษัทเป็นผู้ได้รับอนุญาตให้จำหน่ายผลิตภัณฑ์ทุกชนิดของ PPG        |
|          |   |     ตามที่ระบุไว้ในสัญญา                                    |
+----------+---+--------------------------------------------------------+
| ระยะ     | : | 3 ปี นับจากวันที่ลงนามสัญญา (ตั้งแต่วันที่ 24 พฤศจิกายน 2553 ถึงวันที่  |
| เวลาผูกพัน |   | 31 ธันวาคม 2556)                                        |
+----------+---+--------------------------------------------------------+
| เงื่อ      | : | บริษัทจะต้องชำระเงินค่าสินค้าให้กับ PPG                         |
| นไขการชำ |   | ตามประเภทและราคาสินค้าที่ระบุไว้ในสัญญา                       |
| ระค่าสินค้า |   |                                                        |
|          |   | โดยบริษัทต้องชำระค่าสินค้าให้กับ PPG ภายใน 60                  |
|          |   | วันนับจากวันที่ที่ระบุไว้ในใบส่งของ                              |
+----------+---+--------------------------------------------------------+

1.  สัญญาระหว่างบริษัทกับ Wattyl (สัญญาการรับการสนับสนุนด้านเทคโนโลยีด้านการผลิต)

+----------+---+--------------------------------------------------------+
| ว        | : | 14 ตุลาคม 2545                                          |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | Wattyl Australia Pty Limited (“Wattyl”) กับ             |
|          |   |                                                        |
|          |   | บริษัท วัททิล ไดเมท (สยาม) จำกัด (“บริษัท”) ปัจจุบันคือ บริษัท      |
|          |   | ไดเมท (สยาม) จำกัด (มหาชน)                              |
+----------+---+--------------------------------------------------------+
| ภาระหน้าท | : | -   Wattyl เป็นผู้คิดค้น พัฒนา ผลิต ทำการตลาด                 |
| ี่ของคู่สัญญา |   |     และจำหน่ายสินค้าเกี่ยวกับสีวัททิลที่ผลิตและจำหน่ายในประเทศไทย   |
|          |   |     รวมทั้งเป็นเจ้าของสิทธิบัตรเกี่ยวกับเทคโนโลยีและสินค้า รูปแบบ    |
|          |   |     เครื่องหมายการค้า ลิขสิทธิ์ ข้อมูลที่เป็นความลับ สิทธิ์ในการใช้ชื่อ   |
|          |   |     “WATTYL” และอื่นๆ (รวมเรียกว่าทรัพย์สินทางปัญญา)           |
|          |   |                                                        |
|          |   | -   บริษัทเป็นผู้ได้รับอนุญาตให้ใช้ทรัพย์สินทางปัญญาของ Wattyl       |
|          |   |     ในการผลิต กระจายสินค้า                                |
|          |   |     และจำหน่ายสินค้าเฉพาะตลาดภายในประเทศไทย               |
|          |   |     รวมทั้งได้รับการแต่งตั้งให้เป็นผู้จัดจำหน่ายสินค้ายี่ห้อ Wattyl ยี่ห้อ  |
|          |   |     Wasser และยี่ห้อ Granosite แต่เพียงผู้เดียวในประเทศไทย     |
+----------+---+--------------------------------------------------------+
| ระยะ     | : | 3 ปี (ตั้งแต่เดือนกรกฎาคม 2553 ถึงเดือนมิถุนายน 2556)           |
| เวลาผูกพัน |   |                                                        |
|          |   | ภายใน 6 เดือนก่อนครบกำหนดอายุสัญญา                         |
|          |   | คู่สัญญ                                                   |
|          |   | าฝ่ายใดฝ่ายหนึ่งสามารถส่งหนังสือแจ้งความประสงค์ขอต่ออายุสัญญาออกไป |
|          |   | ซึ่งจะสามารถต่ออายุสัญญาได้อีกคราวละ 3 ปี                      |
+----------+---+--------------------------------------------------------+
| ค่าลิขสิทธิ์  | : | คิดเป็นร้อยละของยอดขายสินค้าสุทธิตามประเภทสินค้า                |
| (Royalty |   | โดยชำระเป็นรายไตรมาส                                    |
| Fee)     |   |                                                        |
+----------+---+--------------------------------------------------------+

ผลกระทบต่อสิ่งแวดล้อม

บริษัทมุ่งเน้นและให้ความสำคัญกับการปฏิบัติเพื่อป้องกัน
และลดผลกระทบต่อสิ่งแวดล้อมอย่างเคร่งครัด และสม่ำเสมอมาโดยตลอด
โดยมีการให้ความรู้และฝึกอบรมกับพนักงาน รวมทั้งมีข้อปฏิบัติเกี่ยวกับระเบียบการทำงาน
และข้อควรระมัดระวังในการปฏิบัติการเพื่อลดผลกระทบต่อสิ่งแวดล้อม
และโอกาสที่จะเกิดอันตรายจากการปฏิบัติงาน
อีกทั้งยังมีนโยบายที่จะดำเนินการปรับปรุงระบบและกระบวนการผลิต คลังสินค้า
และสถานที่เพื่อให้สอดคล้องกับมาตรฐานนโยบายสิ่งแวดล้อม ISO 14000

งานที่ยังไม่ได้ส่งมอบ

- ไม่มี -